Barocco siciliano

'O stile d' 'o Barocco Siciliano emergette in sèguito ô sviluppo 'e ntirviente 'e ricustruzzione succedute ô devastante terremoto che nvestette 'a Val di Noto dint' 'o 1693. Primma 'e sta data 'o stile  Barocco aveva stato usato dint' a ll'isula 'n manèra ngenua,  pruvinciale e comme forma dialettale, evoluta 'e ll'architettura autoctona chiuttosto che derivato d' 'e granne architette baruocche 'e Romma. 'N sèguito ô terremoto, architetti lucale, assaje studiajeno a Romma, truvajeno n'abbunnanza 'e oppurtunità 'e ricrià 'o chiù sufisticato Barocco pupulare 'e l'èbbeca.  'A fatica, e 'o nuovo gènere ntrodotto ispiraje ulteriure architetti lucale a nne sequì ll'esempio. Verso 'o 1730 architetti  native cumpetiente e patrune d' 'o stile Barocco arrivajeno ê viertece 'e ll'architettura 'e ll'isula. 'A nterpretazzione d' 'o stile purtaje a na forma d'arte pirsunalizzata e radicata dint' 'o territorio. Dint' 'o penùrtemo dicennio d' 'o XVIII seculo 'o stile fenette poi cu ll'essere rimpiazzato d' 'e nuove mode che prupunevano 'o neoclassicismo.  L'era Barocca d' 'a Sicilia, adorna e riccamente decurata, rifletteva perfettamente 'a storia suciale d' 'o paese addò tiempo, e venette a simbuliggià 'o canto d' 'o cigno d' 'a nubbiletà siciliana. 'O fenòmeno innicato comme Alto Barocco Siciliano duraje solo cinquanta anne, ma lassaje ncopp'a ll'isula nu marchio d'identità architettònica destinata a durà nfi ô XXI seculo. 

L'UNESCO ha classificato divierse d' 'o sud est d' 'a Sicilia, Noto, Rausa, Catania, Sarausa, Caltaggirone, Palazzolo Acreide, Muorica, e Scicli ô patrimonio munniale 'e ll'umanità dint' 'o 2002 pe ll'unicità 'e st'architettura tardo barocca. Esempie 'e barocco siciliano se ponno truvà praticamente dint' a tutte 'e ccittà d' 'a Sicilia sud-orientale.

Category:Architettura 
Category:Sicilia